สํานักงานคณะกรรมการกํากับหลักทรัพย์และตลาดหลักทรัพย์ประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 29/2541เรื่อง แบบของร่างหนังสือชี้ชวน==============================(ฉบับที่ 2) อาศัยอํานาจตามความในมาตรา 72 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ ข้อ 1 ให้ยกเลิกบทนิยามคําว่า "หลักทรัพย์แปลงสภาพ" และ "ใบสําคัญแสดงสิทธิ" ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 18/2539 เรื่อง แบบของร่างหนังสือชี้ชวน ลงวันที่ 9 ตุลาคม พ.ศ. 2539 และให้ใช้ความต่อไปนี้แทน " "หลักทรัพย์แปลงสภาพ" หมายความว่า หุ้นกู้แปลงสภาพ ใบสําคัญแสดงสิทธิที่จะซื้อหุ้น ใบสําคัญแสดงสิทธิที่จะซื้อหุ้นกู้ และใบแสดงสิทธิในการซื้อหุ้นเพิ่มทุนที่โอนสิทธิได้ "ใบสําคัญแสดงสิทธิ" หมายความว่า ใบสําคัญแสดงสิทธิที่จะซื้อหุ้น ใบสําคัญแสดงสิทธิที่จะซื้อหุ้นกู้ และใบแสดงสิทธิในการซื้อหุ้นเพิ่มทุนที่โอนสิทธิได้" ข้อ 2 ให้เพิ่มความต่อไปนี้เป็นบทนิยามคําว่า "ใบแสดงสิทธิในการซื้อหุ้นเพิ่มทุนที่โอนสิทธิได้" ระหว่างบทนิยามคําว่า "ใบสําคัญแสดงสิทธิ" และคําว่า "หุ้นกู้หมุนเวียนระยะสั้น" ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 18/2539 เรื่อง แบบของร่างหนังสือชี้ชวน ลงวันที่ 9 ตุลาคม พ.ศ. 2539 " "ใบแสดงสิทธิในการซื้อหุ้นเพิ่มทุนที่โอนสิทธิได้" หมายความว่า ตราสารที่บริษัทมหาชนจํากัดออกให้แก่ผู้ถือหุ้นตามส่วนจํานวนหุ้นที่ผู้ถือหุ้นแต่ละคนมีอยู่ เพื่อให้ผู้ถือหุ้นนั้นหรือบุคคลอื่นที่รับโอนตราสารดังกล่าวใช้เป็นหลักฐานในการใช้สิทธิซื้อหุ้นเพิ่มทุนของบริษัทมหาชนจํากัดนั้น โดยสิทธิดังกล่าวเป็นสัดส่วนกับจํานวนหุ้นที่ผู้ถือหุ้นนั้นแต่ละคนมีอยู่"- 2 - ข้อ 3 ให้เพิ่มความต่อไปนี้เป็นบทนิยามคําว่า "บริษัทที่อยู่ในข่ายเพิกถอนหุ้น" ระหว่างบทนิยามคําว่า "บริษัทที่ออกหลักทรัพย์" และคําว่า "แบบแสดงรายการข้อมูล" ในข้อ 1 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 18/2539 เรื่องแบบของร่างหนังสือชี้ชวน ลงวันที่ 9 ตุลาคม พ.ศ. 2539 " "บริษัทที่อยู่ในข่ายเพิกถอนหุ้น" หมายความว่า บริษัทมหาชนจํากัดที่มีหุ้นเป็นหลักทรัพย์จดทะเบียนซึ่งได้รับแจ้งเหตุแห่งการเพิกถอนหุ้นสามัญจากตลาดหลักทรัพย์แห่งประเทศไทยและอยู่ระหว่างการดําเนินการเพื่อแก้ไขเหตุดังกล่าว และให้หมายความรวมถึงบริษัทมหาชนจํากัดที่มีหุ้นเป็นหลักทรัพย์จดทะเบียนซึ่งอยู่ระหว่างการดําเนินการตามแผนฟื้นฟูกิจการตามกฎหมายว่าด้วยล้มละลาย หรือซึ่งอยู่ระหว่างการถูกสั่งห้ามซื้อหรือขายหลักทรัพย์จดทะเบียนเนื่องจากสาเหตุที่มีผลกระทบต่อสิทธิประโยชน์ของผู้ถือหุ้นอย่างร้ายแรง" ข้อ 4 ให้ยกเลิกความในข้อ 3 แห่งประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สจ. 18/2539 เรื่อง แบบของร่างหนังสือชี้ชวน ลงวันที่ 9 ตุลาคม พ.ศ. 2539 และให้ใช้ความต่อไปนี้แทน "ข้อ 3 ให้ใช้แบบของร่างหนังสือชี้ชวนดังนี้ (1) ในกรณีที่เป็นการเสนอขายหุ้น ใบสําคัญแสดงสิทธิที่จะซื้อหุ้นและ/หรือหุ้นที่ออกใหม่เพื่อรองรับใบสําคัญแสดงสิทธิที่จะซื้อหุ้น หรือใบแสดงสิทธิที่จะซื้อหุ้นเพิ่มทุนที่โอนสิทธิได้และ/หรือหุ้นที่ออกใหม่เพื่อรองรับใบแสดงสิทธิดังกล่าว ที่ออกโดยบริษัทมหาชนจํากัดซึ่งมีหุ้นเป็นหลักทรัพย์จดทะเบียนและมิได้เป็นบริษัทที่อยู่ในข่ายเพิกถอนหุ้น ให้ใช้แบบ 69-3 ท้ายประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ โดยอนุโลม เว้นแต่ในส่วนที่เกี่ยวกับการรับรองความถูกต้องของข้อมูล ให้ใช้ตามแบบ 72-1 แห่งประกาศนี้ (2) ในกรณีที่เป็นการเสนอขายหลักทรัพย์ที่ออกโดยนิติบุคคลที่มีกฎหมายเฉพาะจัดตั้งขึ้นโดยมีวัตถุประสงค์ในการประกอบธุรกิจซึ่งเป็นรัฐวิสาหกิจตามกฎหมายว่าด้วยวิธีการงบประมาณ ให้ใช้แบบ 69-2 ท้ายประกาศคณะกรรมการกํากับหลักทรัพย์และตลาดหลักทรัพย์ว่าด้วยการยื่นและการยกเว้นการยื่นแบบแสดงรายการข้อมูลการเสนอขายหลักทรัพย์ โดยอนุโลม เว้นแต่ในส่วนที่เกี่ยวกับการรับรองความถูกต้องของข้อมูล ให้ใช้ตามแบบ 72-1 แห่งประกาศนี้ (3) ในกรณีที่เป็นการเสนอขายหลักทรัพย์ในลักษณะอื่นใดที่ไม่เข้ากรณีตาม (1)และ (2) ให้ใช้แบบ 72-1 ท้ายประกาศนี้ ทั้งนี้ ในกรณีที่เป็นการเสนอขายหลักทรัพย์โดยผู้เริ่มจัดตั้งบริษัทมหาชนจํากัด ให้ใช้แบบ 72-1 โดยอนุโลม"- 3 - ข้อ 5 ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษา เป็นต้นไป ประกาศ ณ วันที่ 30 มิถุนายน พ.ศ. 2541 (นายปกรณ์ มาลากุล ณ อยุธยา) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์---------------------------------------------------